**5. PIELIKUMS**

**REZOLŪCIJA MEPC.316(74)**

**(pieņemta 2019. gada 17. maijā)**

**GROZĪJUMI PIELIKUMĀ, KAS PIEVIENOTS 1997. GADA PROTOKOLAM, AR KO GROZA 1973. GADA STARPTAUTISKO KONVENCIJU PAR PIESĀRŅOJUMA NOVĒRŠANU NO KUĢIEM, KAS GROZĪTA AR 1978. GADA PROTOKOLU**

***MARPOL* VI pielikuma grozījumi**

**(Elektroniskie reģistrācijas žurnāli un ledus apstākļiem paredzēto kuģu *EEDI* noteikumi)**

JŪRAS VIDES AIZSARDZĪBAS KOMITEJA,

ATSAUCOTIES uz Konvencijas par Starptautisko Jūrniecības organizāciju 38. panta a) punktu, kas attiecas uz Jūras vides aizsardzības komitejas funkcijām, kuras tai ir piešķirtas ar starptautiskajām konvencijām par jūras piesārņojuma no kuģiem novēršanu un kontroli;

ATSAUCOTIES ARĪ uz 1973. gada Starptautiskās konvencijas par piesārņojuma novēršanu no kuģiem, kas grozīta ar 1978. gada un 1997. gada protokolu (*MARPOL*), 16. pantu, kurā noteikta grozījumu procedūra un Organizācijas attiecīgajai iestādei tiek uzlikts pienākums izskatīt grozījumus, kurus pieņem Puses;

IZSKATOT savā septiņdesmit ceturtajā sesijā grozījumus, kas ierosināti *MARPOL* VI pielikumā, kas attiecas uz elektroniskajiem reģistrācijas žurnāliem un ledus apstākļiem paredzēto kuģu *EEDI* noteikumiem un kas tika izplatīti saskaņā ar *MARPOL* 16. panta 2) punkta a) apakšpunktu;

1. PIEŅEM saskaņā ar *MARPOL* 16. panta 2. punkta d) apakšpunktu *MARPOL* VI pielikuma grozījumus, kas ir izklāstīti šīs rezolūcijas pielikumā;

2. NOSAKA saskaņā ar *MARPOL* 16. panta 2. punkta f) apakšpunkta iii) punktu, ka grozījumus uzskata par pieņemtiem 2020. gada 1. aprīlī, ja līdz šim datumam vismaz viena trešdaļa Pušu vai tās Puses, kuru kopējais tirdzniecības flotes apjoms ir vismaz 50 % no pasaules tirdzniecības flotes bruto tilpības, nav paziņojušas Organizācijai, ka iebilst pret šiem grozījumiem;

3. AICINA Puses ņemt vērā to, ka saskaņā ar *MARPOL* 16. panta 2. punkta g) apakšpunkta ii) punktu minētie grozījumi stāsies spēkā 2020. gada 1. oktobrī, ja tie tiks pieņemti saskaņā ar iepriekšminēto 2. punktu;

4. LŪDZ ģenerālsekretāram saskaņā ar *MARPOL* 16. panta 2. punkta e) apakšpunktu nosūtīt šīs rezolūcijas un tās pielikumā iekļauto grozījumu teksta apliecinātas kopijas visām *MARPOL* Pusēm;

5. LŪDZ ģenerālsekretāram šīs rezolūcijas un tās pielikuma kopijas nosūtīt arī tiem Organizācijas biedriem, kas nav *MARPOL* Puses.

PIELIKUMS

***MARPOL* VI PIELIKUMA GROZĪJUMI**

**(Elektroniskie reģistrācijas žurnāli un ledus apstākļiem paredzēto kuģu *EEDI* noteikumi)**

**2. noteikums. Definīcijas**

1. Šā noteikuma 42. punktu aizstāj ar šādu tekstu:

“42. *Polārais kodekss* ir Starptautiskais kodekss kuģiem, kurus ekspluatē polārajos ūdeņos, tam ir ievads, I-A un II-A daļa, kā arī I-B un II-B daļa, tas ir pieņemts ar rezolūcijām MSC.385(94) un MEPC.264.(68), kas var tikt grozīts ar nosacījumu, ka:

42.1. grozījumi ar vidi saistītajos noteikumos, kas izklāstīti Polārā kodeksa ievadā un II-A daļas 1. nodaļā, tiek pieņemti un stājas spēkā saskaņā ar šīs konvencijas 16. panta noteikumiem par grozījumu procedūru, ko piemēro pielikuma papildinājumam, un

42.2. Polārā kodeksa II-B daļas grozījumus pieņem Jūras vides aizsardzības komiteja saskaņā ar savu reglamentu.”

1. Pievieno šādu jaunu 51. punktu:

“51. Elektroniskais reģistrācijas žurnāls ir administrācijas apstiprināta ierīce vai sistēma, kas paredzēta izkraušanas, pārkraušanas un citu operāciju elektroniskai reģistrēšanai, kā tas ir prasīts šajā pielikumā, un kas aizvieto žurnālu papīra formātā.”

**12. noteikums. Ozona slāni noārdošas vielas**

3. Šā noteikuma 6. punkta otrajā teikumā vārdi “elektroniskās uzskaites sistēmas” tiek aizstāti ar “elektroniskā reģistrācijas žurnāla”.

4. Šā noteikuma 6. punkta beigās pievieno šādu jaunu teikumu:

“Elektronisko ierakstu sistēmu, kas minēta rezolūcijas MEPC.176(58) 12.6. noteikumā, uzskata par elektronisku reģistrācijas žurnālu, ja, ņemot vērā Organizācijas[[1]](#footnote-1)\* noteiktās pamatnostādnes, šādu elektronisko ierakstu sistēmu ir apstiprinājusi administrācija 2020. gada 1. oktobrī vai pēc tam, kad tiek veikta pirmā Starptautiskās gaisa piesārņojuma novēršanas (*IAPP*) apliecības atjaunošanas apskate, vai pirms tam, bet ne vēlāk kā 2025. gada 1. oktobrī.”

**13. noteikums****. Slāpekļa oksīdi (NOX)**

5. Šā noteikuma 5.3. punkta pēdējā teikumā aiz vārda “žurnālā” tiek pievienoti vārdi “vai elektroniskajā reģistrācijas žurnālā\*”.

**14. noteikums. Sēra oksīdi (SOX) un cietās daļiņas**

6. Šā noteikuma 6. punkta pēdējā teikumā aiz vārda “Žurnālā” tiek pievienoti vārdi “vai elektroniskajā reģistrācijas žurnālā[[2]](#footnote-2)\*”.

**19. noteikums. Piemērošana**

7. Šā noteikuma 3. punkta pēdējā teikumā vārdi “kravas kuģi ar ledus laušanas spēju” ir aizstāti ar vārdiem “Polārajā kodeksā definētie A kategorijas kuģi”.

**I papildinājums**

**Starptautiskā gaisa piesārņojuma novēršanas (*IAPP*) apliecības veidlapa (8. noteikums)**

8. I papildinājuma ievaddaļā tiek svītroti vārdi “ar 2008. gada rezolūciju MEPC.176(58)”.

**VIII papildinājums**

**Starptautiskās energoefektivitātes (*IEE*) apliecības veidlapa**

9. Ievaddaļā tiek svītroti vārdi “ar rezolūciju MEPC.203(62)”.

**X papildinājums**

**Atbilstības apliecinājuma veidlapa. Ziņošana par degvielas patēriņu**

10. Redakcijā angļu valodā ievaddaļas pirmajā teikumā vārdu “by” starp vārdiem “Pollution” (piesārņojums) un “Ships” (kuģi) aizstāj ar vārdu “from”.

\*\*\*

1. \* “Skatīt ar rezolūciju MEPC.312(74) pieņemtās pamatnostādnes par elektronisko reģistrācijas žurnālu izmantošanu saskaņā ar *MARPOL*.” [↑](#footnote-ref-1)
2. “\* Skatīt ar rezolūciju MEPC.312(74) pieņemtās pamatnostādnes par elektronisko reģistrācijas žurnālu izmantošanu saskaņā ar *MARPOL*.” [↑](#footnote-ref-2)